钦定古今图书集成/明伦汇编/宫闱典/第133卷 > 魏彬
## 钦定古今图书集成/明伦汇编/宫闱典/第133卷 > 魏彬

按《明外史谷大用传》：“彬当瑾时，总三千营。瑾诛，代掌
司礼监。其年叙宁夏功，封弟英镇安伯，马永成兄山
亦封平凉伯。彬益贵显用事，与江彬婚，相倚为奸利。
太监张忠、于经、苏进等皆彬党也。世宗立，彬不自安，
为英辞伯爵，诏改都督同知，世袭锦衣指挥使。给事
中杨秉义、徐景嵩、吴岩皆言彬附和逆瑾，结姻江彬，
宜置极典。”帝宥不问。已而御史复论之，始令闲住。